Ah, Jude?
Ano'ng sabi sa eskuwela tungkol sa artikulo ni Mama?
Nagustuhan nila. Pati ng guro.
Mama, dapat maging proud ka sa sarili mo.
Nagustuhan nila ang paksa?
Oo. 'Yung litrato ang pinakagusto nila.
Kamukha ko raw ang ina ko, at maganda raw siya.
Alam kong hindi naging madali.
Isang bagong eskuwelahan, mga batang hindi mo kilala.
Pero mabilis kang nakibagay. Pagpalain ka.
Ba't mo nasabi iyan? Mas maganda sa public school.
-Ayaw kong magaya sa mga suplada. -Sino'ng…
Malulungkot ka ba kung sasabihin kong di ka tatagal sa Um Kawthar school?
Oo, nakaipon na ako ng sapat na pera, at ibabalik na kita.
-Pero sabi mo, wala kang… -Sabi ko, ibabalik kita sa British school.
May ganoong pera ka na ba talaga?
Ini-imagine ko lang tayong dalawa sa flight nang alas-tres.
Nasa Istanbul na tayo nang 7:00 a.m.
Pupunta agad tayo sa sinabi kong café, sa Bosporus mismo.
Iinom tayo ng kapeng Turkish. Nasabi mo na sa akin dati.
Kung gayon, tatawagan ko na ang travel agency at dadalhin kita roon.
Di mo ako dadalhin sa kung saan. Marami pa tayong trabaho.
Pero gusto kong kumawala sa pamilya ko kahit isang araw.
Kahit hindi na ako bumalik.
Bakit? May problema ba?
Nang lumabas ang artikulo, puro puna ang ina ko.
Pero magaganda ang sinabi ni Rashed.
Oo, pero naiinggit siya sa akin.
Ayaw niya lahat ng ginagawa ko.
Alam niyang balang-araw, maaagawan ko siya ng atensiyon.
At malapit na iyon.
Ipakilala mo ako para maipagtanggol kita.
Susugal na lang ako sa Istanbul.
Alam mo, Saud?
Nasa dalawang magkaibang mundo ako.
Isang akin, at isang sa pamilya ko.
Magkalayo ang dalawang mundong iyon.
At gusto kong manatiling ganoon.
May sasabihin akong magpapagaan ng loob mo.
Kikita tayo nang malaki sa artikulo mo.
Talaga? Paano? Sabihin mo.
Sa meeting ng Executive Committee bukas.
Kaya lang, dito iyon sa Kuwait, di sa Istanbul.
Executive Committee.
Nangangamoy promotion.
Eh 'yung laki ng pinsala?
Natukoy ba nila ang uri ng missile?
Walang nasawi?
Okay, salamat naman sa Diyos.
Magbabago na siguro ang lahat.
Alam ko. Sigurado ako roon.
Makibalita ka sa huling pangyayari, at sabihan mo ako.
Tingnan mo lahat ng analytics at impomasyon.
Magbabago na ang lahat. Alam ko.
Sige, sabihin mo.
Oo.
Nambomba na naman ng oil tanker ang Iran.
Pero ngayon, may bandila ng America 'yung tanker.
Mama, siyam na taon pa lang ako, nambobomba na sila ng mga oil tanker.
-Bakit nag-aalala ang lahat ngayon? -Dahil may bandila iyon ng America.
Mas malala ba iyon?
Mas mapanganib.
Kailan mo pa ginagawa iyan sa buhok mo? Itigil mo. Napuputol ang buhok mo.
Talaga?
Akala ko, hindi malaking alalahanin ang buhok ko.
Roshen, pakiusap, 'yung radyo.
Ibabalik mo nga ako sa British school?
Kailangan kong magsumikap pa,
pero oo, ibabalik kita roon.
Ngayon, sabihin mo.
Bakit bigla mong inaalala ang mga suplada?
Di ko maintindihan. Gusto mo bang bumalik sa British school o hindi?
Oo, gusto ko.
Sige.
-Alam mo kung tungkol saan iyan? -Hindi ko rin alam.
Mali ang iniisip mo.
Mali ang iniisip mo sa akin.
Sa kabila ng mga maling paratang mo.
Narinig mo 'yung pagsabog?
Nawa'y protektahan tayo.
Gusto kong ipakilala ang IPO manager sa Bank of Tomorrow.
Mr. Majid Awad.
Nagtataka siguro kayo kung bakit kayo nandito.
Hayaan n'yong ipaliwanag ko.
Handa nang mag-bid ang Bank of Tomorrow sa IPO ng Alpha Real Estate.
Namatay ang CEO nila ngayong taon, sumalangit nawa.
At ang asawa niyang silent parner lang noon
ang naging CEO ng kompanya.
Si Um Fahd, o Mrs. Sabiha,
ay napasok sa gulong pinansiyal, at inilubog sa utang ang kompanya.
Kaya kailangan niya ng tulong.
Kaya pumunta siya sa Bank of Tomorrow.
Gusto niya ng public offering para pataasin ang kapital ng kompanya.
At doon kayo papasok.
Nabasa ni Um Fahd ang artikulo tungkol sa inyong dalawa.
Nabanggit niya kayo noong huling meeting.
Sa Lunes, ipepresenta natin ang ating pitch.
Sa tingin ng komite, kung naroon kayo, mapapanatag si Mrs. Sabiha.
Kailangang naroon kayo.
Salamat, Mr. Majid. Ikinararangal namin.
Mawalang-galang, pero ano ang gagawin namin?
Wala. Iyon lang ang dapat n'yong malaman.
Di ka pa rin naniniwala na may walang kuwentang media.
Di mo kasi nakikita ang halaga ng artikulong iyon.
At di kita matutulungan.
Mannour, ipapalamuti lang nila tayo.
-Hindi bale, basta pumunta tayo. -Para saan pa?
Di naman tayo kasama sa pagdedesisyon.
Darating iyan.
Unti-unti.
Nasasabik kaming lahat sa pagsali n'yo sa IPO team.
At sana, tugma sa hinihingi namin ang mga inaasahan ninyo.
Ano ba ang hinihingi n'yo sa amin? Ang totoo, di ko pa rin maintindihan.
Ilang linggo na naming tinatrabaho ang pitch sa Alpha.
Kaya naihanda na lahat ng marketing team at ng IPO team.
Pormalidad na lang 'yung ibang kasama.
Kami iyon?
Kahit pormalidad lang ang pagpunta namin,
dapat handa pa rin kami para sa meeting, hindi ba?
Bilang pormalidad.
Tatawagan ko si Mishari.
Bibigyan niya kayo ng access sa files ng Alpha,
basta di kayo mababaling mula sa trabaho n'yo.
Walang reklamo mula kina Hassan o Walid. Okay?
Paano kung sila ang irereklamo?
Ba't masyado kayong nag-aalala?
Basta magpakita lang kayo sa meeting sa Lunes nang nakangiti.
Bukod sa trabaho n'yo sa trading,
na mas mahalaga.
Sige, Abu Amna.
Sige.
Lubog nga sa utang si Sabiha.
Bumili siya ng tatlong bagong property, na pina-renovate niya.
Sa tingin ko, wala siyang sapat na karanasan.
At sumubo siya ng higit sa kaya niya.
Teka. Nasa London at Paris itong mga property.
'Yung mga presyo sa London?
-Nasa harap mo. -Okay.
Kita mo? Mahal nga 'yung mga property, pero maganda ang mga lokasyon.
Okupado lahat ng mga property niya.
Kaya malaki man ang utang niya, mababayaran ng kita niya roon.
Oo nga.
Teka.
Sa kanya ang Golden Tower?
Ah! Iyan ang malaking renobasyon na milyon-milyon ang gastos.
Napakaganda.
Di ko alam na Alpha pala ang may-ari nito.
Ako rin.
Biruin mo kung sa iyo ang malaking tower na iyan,
pero walang nakakakilala sa iyo.
Sabi ni Majid, ipinasok ni Sabiha sa gulo ang Alpha.
Pero kabaligtaran ito. Pinapalago niya.
Pero dahil babae siya, walang karanasan at tanga ang tingin sa kanya.
Visionary ang babaeng ito.
Farida, paglabas natin, puntahan natin ang mga gusali.
Sige. Magpapa-appointment ako.
Floppy disk?
-Sinabi ba nila kung saan sila pupunta? -Kanina pa silang wala.
Hayan na nga! Maligayang pagbabalik!
-Hi! -Hi, mga assistant!
Maligayang pagbabalik! Saan kayo galing?
May ipinagawa si Saud.
-Bakit nariyan ka sa desk ko? -May notice mula sa Clearinghouse.
Nagkamali ka sa trading
Ano?
Kinanta na niya. Ano pa'ng kailangan?
Nagkamali ako sa trading? Hindi nga? Hindi ah!
Nagkakamali ang lahat. Tao ka.
Hindi.
Tumpak ang trabaho ko.
Dino-double check ko ang mga trade bago ipadala sa Clearinghouse.
-Broker ang nagkamali. -Ang problema, si Nabil ang broker.
Akin na! Anong trade ito?
225,000 shares sa halagang 16,000 dinar.
Ayon sa memo, 14.08 ang presyo ni Nabil sa share,
pero nagkasundo kami sa 14.06!
Pangit pa ang sulat niya! Maliit na mali lang siguro?
Kung hindi natin maaayos ito, Clearinghouse ang mag-aayos.
Kuha mo? Halika!
Ngayon na?
Sabi mo, magpapa-appointment ka.
May problema ako. Aayusin ko muna.
-Sige, ako na ang tatawag. -Sige.
Mannoura. Hindi nga pala ako puwede.
May mahalaga akong gagawin para kay Jude.
-Pasensiya na. -Sige na, Farida. Ako na lang!
-Pasensiya na. -Sige na!
-Bakit mo naman namali ito? -Hindi ako. 'Yung assistant ko.
-Maaari tayong masira sa maliit na mali! -Hindi bale. Hindi na mauulit.
Kausapin mo.
Walid, hindi puwede ito.
Punuin mo ito, bilis.
Bilis!
Iniisip mo 'yung missile, 'no?
Bibigyan sana kita ng herbal tea…
Khalifa, nagkamali ako sa trading.
Bumili ako ng shares sa gago, at magkaiba kami ng isinulat na presyo.
Mali sa transaksiyon.
Sigurado akong tama ang isinulat ko.
Pahihirapan ako ni Nabil dito.
Ilang shares?
Labing-anim na libo.
Kung gayon, 3,200 dinar?
Oo! Ano naman? Malaking bagay ba iyon?
Mababayaran iyon ni Nabil kahit nakapikit siya.
Huminahon ka.
Sana pilitin siya ng Clearinghouse na magbayad.
'Pag di niya binayaran, at di pumabor sa iyo,
pagbabayarin ka ng bangko.
Ako ang magbabayad sa pagkakamali niya?
Babalaan sana kita. Nangyari na iyon dati.
Basta anuman ang gawin mo, dapat di dalhin ni Nabil sa Clearinghouse.
Hawak niya ang mga iyon.
Sagutin mo.
Di ko extensiyon iyon.
Gawin mo muna ang gawain ng pinsan mo hangga't di naaayos ang gusot niya.
-May mas mahalaga akong gagawin. -Ano pa'ng mas mahalaga?
Pinapupunta nila ako sa IPO presentation. Kailangan kong maghanda.
Priyoridad ko iyon ngayon.
Anong IPO?
Di mo nga alam?
Hindi nila sinabi sa iyo. Hindi ko rin puwedeng sabihin.
Tapos ang problema.
Mainit at tamang timpla ng tsaa, gaya ng gusto mo.
Isang babae lang ang pinayagan namin dito.
Pero ngayon, dalawa na! Grabe!
Patapos na kami. Makakaalis ka na.
Di ko alam kung ipinakita ni Walid ang trading card…
Oo.
Nagkamali ka sa isinulat mong presyo.
Pero ayos lang iyon, nagkakamali tayong lahat.
Tama. Nagkakamali ang lahat.
Maliban sa akin. Ikaw, baka pa.
Sinabihan ko si Walid na kausapin ang Clearinghouse.
May meeting sila sa Lunes, pagpapasiyahan nila ito.
Abu Khaled...
14.06 ang napagkasunduan nating presyo.
Ikaw ang nagkamali.
Aaminin mo ba?
Ang alin? Na nagkamali ako?
Hindi ba ikaw ang nagsulat ng presyong gusto mo,
para kumita ang bangko mo kahit agrabyado ako?
Hindi na naman natin kailangang pag-usapan masyado.
Magpupulong ang review board bukas,
at sila ang magpapasiya kung sino ang mali.
Ang clerk o ang broker?
Grabe!
Matapos natin silang turuan, kakalabanin nila tayo!
Sige na!
-Ako ang nagkamali? -Siyempre, hindi!
Ano ito?
Talaga?
Hay, Papa!
Pa, ihatid mo naman ako sa British School.
Di puwede, Farida. Marami akong gagawin.
-Para kay Jude ito, Pa. Sige na. -Hindi puwede ngayon.
Nabalitaan mo siguro ang pagbagsak ng Wall Street sa New York.
100 puntos yata ang ibinaba.
Nag-aalala ang mga investor na makisali ang U.S.
at maglunsad ng missile strike.
'Pag nangyari iyon, magkakakrisis tayo.
Pa, araw-araw akong may krisis. Pero hindi pa rin kita pinaghihintay.
Ito ba ang makukuha ko? Driver mo lang ba ako?
May lisensiya ako. Huwag ka nang mag-abala.
Makinig ka, anak.
Dalawa ang kotse natin.
Kailangan ko ang isa.
At na kay Roshen na driver 'yung isa pa.
Para sa mga gawain ng ina mo.
Kaya kung gusto mong imaneho 'yung isa para ihatid ang anak mo sa eskuwela,
para sa gawain, para ihatid ang ina mo, at para pumasok sa trabaho, sige.
Para masesante ko na si Roshen.
Dr. Badra, sana dahil hinarap mo ako, ibig sabihin, may spot para kay Jude.
Saan napunta si Jude pagkatapos sa British?
Sa Um Kawthar.
Matataas ang grado niya.
Dapat naman.
Oo, hindi siya nasusubok nang sapat,
kaya binibigyan din siya ng leksiyon sa journalism ng lolo niya,
na gaya ng alam mo, ay punong patnugot ng mahahalagang diyaryo.
Ang pagva-violin niya?
Tinuturuan din ba siya ng lolo niya?
Hindi, sa diyaryo lang siya bihasa.
Pero kusang nagsasanay si Jude. Dalawang beses pa nga kada araw.
At ang sitwasyong pinansiyal n'yo?
Paano naayos ang hindi n'yo pagkakaunawaan ng ama ni Jude?
Kaya ko nang bayaran mag-isa ang tuition ni Jude.
Ah, mabuti kung ganoon. May lugar kami para kay Jude.
Salamat, Dr. Badra. Maraming salamat. Ito ay…
Sobrang matutuwa si Jude.
Kaya lang…
maliban sa 700 dinar na tuition kada quarter,
may mga application fees,
at mga bayarin ng bagong mag-aaral.
Oo naman.
At pababayaran ko agad nang buo,
para hindi na maulit 'yung dati.
Siyam na daang dinar, mga ganoon.
Ayos ba iyon sa iyo?
Pasok.
Karangalan ito. Pinakamagandang apartment para sa ikakasal.
Ewan. Hindi London, pero maganda.
Di ako magpapasama kung pumayag silang makita ko ito nang mag-isa.
Pero alam mo naman.
Dapat kasal ako para makapagtingin.
At heto ako, nagseserbisyo sa iyo,
nakabihis para sa iyo.
Pero ikaw...
-Kailan ang kasal n'yo? -Sa lalong madaling panahon.
Wala pang petsa.
Iiwan ko muna kayo. Mag-imagine kayo na nakatira dito.
Tama, dapat mag-imagine.
-Mag-imagine tayo. -Imagine.
Maginhawa.
Maganda ito para sa mga bata.
Puwedeng gawing study.
Saud, nagbibiro ka ba?
Tinawag mong nursery ang sala? Dito ang nursery!
Oo ba iyan?
Maganda ang finishing.
Pinataas ni Sabiha ang presyo sa pamamagitan ng renobasyon.
Mahilig mag-aksaya ng pera.
Iyan ba ang sinasabi mo sa board?
Doon kaya natin ilagay ang kama?
Hindi, may pinto. Dito kaya?
Pambihirang tanawin.
Upahan mo kung gusto mo.
Pero alalahanin mong kay Sabiha iyang pambihirang tanawin.
Hindi iyon.
Ano'ng tingin mo?
-Saan? -Dito.
-Nakakamangha. -Nakakamangha ka.
Bakit di natin totohaning engaged tayo?
Pakasalan mo ako.
Napakaganda talaga ng lugar.
Pero nagugulo yata ng taas nito ang isipan mo.
Ikaw ang gumugulo sa isip ko.
Magpaunang bayad na tayo bago pa mawala itong penthouse.
Pakasalan mo ako.
Ano? Nagustuhan n'yo ba?
Ako, oo.
Pag-iisipan muna namin.
Hello?
Uy, Farida.
Hinintay ko ang tawag mo.
Nakakamangha.
Hindi ko inakalang ganoon ang mga renobasyon ni Sabiha.
Maganda nga siguro kung nagustuhan mo.
Nakasama sana ako, pero…
pasensiya na.
Sana naroon ka.
Tatawagan ko sana si Saud para samahan ako.
Sinabi mo sa kanya?
Hindi.
Baka seryosohin niya, kaya mag-isa lang ako.
Mabuti. Bahala siya.
Baka pinigilan ka lang niya at kinumbinsi.
Ganyan ba noon si Omar?
Sagabal pa rin siya.
Mannoura, ibababa ko na. Mamaya ulit.
Walid, sige na. Makakaalis ka na.
Kung gayon, ang depensa mo, dapat anim 'yung walo.
Oo.
Kasalanan mo!
Farida!
Naniniwala ako sa iyo. Pangit magsulat si Nabil.
Pero ayos na 'yung mapaliit natin ang mawawala.
Pangalan mo ang nasa card, ako lang ang gumawa ng trade.
Kaya sino dapat ang magbayad sa mawawala. Ako o ikaw?
Bangko ang magpapasiya niyan.
Bakit ako ang magbabayad, hindi ikaw?
Saan ka galing?
Bakit? Ni di pa tumutunog ang bell!
-Bagsak lahat ng market sa Asia! -Ano?
Sagutin mo. Di ako puwede.
Bank of Tomorrow.
'Pag nagbukas. Sige, ibebenta.
-Magandang umaga. -15 ang ibinaba?
Kailangan naming ikumpara ang ulat.
Ayon dito, pabagsak na ang Hong Kong.
Malalang pagbagsak ito, pati sa Tokyo!
Sana nag-ooverreact lang tayo.
Magdudusa tayong lahat. Walang lusot.
Sana lumipas. Good luck sa ating lahat.
Ano'ng nangyari?
Buwisit iyang si Nabil!
Bank of Tomorrow.
Limang libo. Ibebenta.
Pitong libo. Ibebenta.
'Yung presyo ng shares.
-'Yung sa Hong Kong? -At Tokyo, Malaysia, Singapore…
20 porsiyente ang ibinaba nilang lahat.
Paano ang mga trade ngayon?
Walang magte-trade. Ako ang bahala.
-Nagpasiya kang maging bayani ngayon? -Huminahon kayong lahat!
Huminahon kayo at paliitin ang mawawala.
Estratehiya muna kaya?
Mababawasan ang mawawala kapag tayo ay…
Bank of Tomorrow.
Jude? Ano'ng problema?
Sunduin mo ako sa eskuwela.
-Bakit? May sakit ka? -Hindi, wala.
Nagkaproblema ako.
Pabagsak ang market. Alam mo namang wala akong kotse.
Di ako makakaalis dahil lang may ginawa kang katangahan!
Mama, basta pasundo.
Magpasundo ka sa Papa mo.
Di ba isinasama ka niya sa lunch?
Nabil!
Ano'ng gagawin ko?
-Walid! -Sabi ko na! Hindi ito katanggap-tanggap!
Wala na!
-Hoy, makinig ka! -Sabihin mo kay Nabil!
Ikaw ang magsabi. Di niya ako sinasagot.
Halika rito! Kausapin mo siya!
Ako ang mag-uutos!
Bakit ganyan ang mukha mo?
Dapat ngumiti ka man lang sa ganitong araw para mapasaya mo kami.
-Nabil! -Khalifa! Hindi! 'Wag!
Khalifa, 'wag! 'Wag n'yo siyang hawakan! Tigil!
Tumigil kayo. Tama na!
Tama na! Tumigil kayo!
Hindi dapat uminit ang ulo mo.
Di na tuloy makikipag-trade sa atin si Nabil.
Patingin.
Hawakan mo nang ganito.
-Sige. -Ayos lang. Ilagay mo ito. Hawakan mo.
Patawad. Alam kong marami ka nang problema.
Pero di ko mapigilan nang sumobra na siya.
Kinailangan ko siyang pigilan. Dapat nirerespeto ka.
Ano ka ba? Kaya kong ipagtanggol ang sarili ko.
Nakita ko nga.
Pasensiya na. Masakit ba?
Patawad.
Ako ang humihingi ng tawad.
Ang totoo, gusto kita.
Alam kong hindi puwedeng maging tayo dahil sa sitwasyon mo.
Sitwasyon ko?
Teka. Hindi ganoon iyon.
Farida.
Tawag tayo nina Saud at Amir para sa Alpha.
Farida.
Siguradong nangako ang ibang bangko na sisimulan nila ang inyong IPO
nang may serbisyong first-class.
Pero mas mahalaga ang ipinapangako namin.
Nangangako kami ng resulta.
Magaling ako sa numero.
Pero di kailangan ang ekspertong analyst
para ipaliwanag sa iyo rito
na Bank of Tomorrow ang naglunsad ng malalaking IPO sa Kuwait.
At may tiwala kaming ang Alpha ay ang kompanya
na magiging pinakamalaking proyektong IPO.
Totoong banta ang mga utang mo sa kompanya ngayon,
pero maliit na pagsubok lang iyon.
At sa paglulunsad ng Alpha IPO,
malalampasan natin iyon.
Lalo't may kakayahan ang Bank of Tomorrow na malagpasan ang mga ganoong pagsubok.
Mrs. Sabiha.
Tinitiyak ko.
Ipamahala mo sa amin.
At ipinapangako kong ang Bank of Tomorrow ay ilalagay sa ligtas ang Alpha.
Gusto ko ng katiyakan.
Pero wala naman kayong inihain na bagong ideya.
Ganyan din ang sinabi ng ibang mga bangko ngayong linggo.
Pero gusto kong sabihin.
Maganda ang mga slide ng presentasyon n'yo.
Mawalang-galang, pero…
Pinakabagong technical software ang PowerPoint sa merkado.
At kami pa lang sa Kuwait Stock Exchange ang gumagamit nito.
Oo.
Iyan ba ang sinasabi ninyo na innovation ang pundasyon n'yo?
Mawalang-galang na, Mrs. Sabiha,
ang pagtawid mo mula sa pagiging silent partner,
sa pagiging CEO,
ay isang bagay din na nakakapagduda.
At kailangan ng Alpha na magtagumpay itong IPO.
At napatunayan na naming magkapareho ang ating pananaw,
at mga mithiin.
Kaya naman bumubuo kami ng grupo ng iba-ibang mga talento.
Hindi umiimik ang mga babae.
Ano sila? Mga palamuti rito?
Puwede?
Mrs. Sabiha.
Kahanga-hanga ang presentasyon. Pero di ako sang-ayon sa dalawang punto.
Una, delikado tayo sa mga utang ng Alpha, oo.
Pero hindi iyon banta sa atin.
Dahil umangat ang mga property mo.
Ang lokasyon, mga estruktura…
Medyo mahal nga, pero napakataas ng demand sa mga ito.
Kung tugma ang presyo sa serbisyo, walang dapat ipag-alala.
-Ang pangalawa? -Hindi kailangan ng Alpha ng IPO.
Matagumpay na kayo bilang pribadong kompanya.
Palagay ko, ikaw ang may kailangan ng IPO.
Para magpakita ng lakas.
O dahil matagal ka nang silent partner.
At oras na para marinig ang boses mo.
Mrs. Sabiha, tinitiyak kong kapag pinili mo kami,
hindi lang sariwang kapital ang ibibigay nitong IPO sa iyo.
Pagagandahin namin ang imahe mo. Tingin ko, matagal mo na itong gusto.
At ikaw, Miss? Ano'ng opinyon mo?
Ako?
Sang-ayon ako kay Munira.
Mrs. Sabiha.
Ano sa tingin mo?
Mahusay!
Salamat.
Nakagugulat na trabaho ng isang manonood lang dapat.
Sana ganoon ka rin
pagdating sa relasyon natin.
Hindi ngayon ang oras.
Sabihin mo kung ano ang relasyon natin. Bilang pormalidad.
Saud, Alpha lang ang nasa isip ko.
Tapos na ang Alpha.
Sa susunod iyan. Pangako.
Bakit sa sunod pa kung nag-uusap na tayo?
Makikipagkita ako kay Farida.
Puwede kitang ihatid pauwi.
Hindi na kailangan.
Magpapasundo ako kay Papa, at susunduin namin si Jude.
Gaano man tayo lumaki at matuto,
lagi tayong maiipit sa mga ama at asawa natin.
Ikaw, hindi.
Natakasan mo iyon, gaya ng pagtakas mo sa party.
Farida, hindi ako tumakas. Umiwas ako.
Ang totoo, ayaw kong magpakasal.
Di ko alam ang gagawin kung ako ang nasa lagay mo.
Wala akong lakas ng loob.
Samahan ba kita?
Mahusay ka kanina, Mannour.
VILLA OMAR ABDUL RAHMAN HASWI
Nasaan siya?
Jude?
Juju! Patingin!
Ayos ka lang ba?
Nasaktan ka?
Sabi ng papa mo, nanakit ka ng kaeskuwela.
Totoo ba iyon?
Kailan ka pa natutong manakit, Jude? Bakit?
Dahil ng artikulo.
'Wag kang magsinungaling, Jude!
Alam kong di mo iyon dinala sa eskuwela. Sabihin mo sa akin ang totoo.
Alam ko na ang sasabihin nila.
-May ibang nagdala. -Ano'ng sinabi niya?
Sabi nila, mapupunta ka sa Impiyerno.
Bakit?
Dahil di ka nagsusuot ng hijab, diborsiyado ka,
at lalaki ang mga katrabaho.
Ah…
-Tatawagan ko si Papa. -Puwede ko kayong ihatid pagkakain.
Pagkakain?
Umorder ako sa Sultan's.
Sa Sultan's?
Oo, anak. Umorder ako ng inihaw at ng gusto mong Cherry 7-Up.
Puwede kahit gaano karami.
Di puwede. Di kami makakapaghapunan dito.
-Ayaw ni Papa magmaneho nang gabi. -Ihahatid ko kayo pagkakain.
Pagkatapos ng pambobomba kahapon at ng away ngayong araw,
tingin ko, kailangan ni Jude ng kaunting pampasaya.
Makakasama niya ang mama at papa niya, at maghahapunan tayo.
Sama-sama tayong kumain.
Sige na, Ma. Sige na!
11 porsiyento ang pagbaba ng London stock market.
Ang Frankfurt?
Pababa ang numero. Hinihintay ko ang pinal na ulat.
"Talamak na bentahan sa mundo".
Oo, pero di naman puro masamang balita.
Lalo't nagawan ng paraan ni Munira ang Alpha.
Kakaiba si Munira.
Babae sa panlabas.
Pero sa trabaho, mas lalaki siya kaysa sa iyo.
Rumespeto ka. Fiancée ko si Munira.
Talaga?
Bakit hindi mo sinabi?
Dapat batiin ko kayo.
Mabuti. Hangad ko ang kaligayahan n'yo.
Ang totoo,
bagay na bagay kayo.
Basahin mo ang ulat.
Galing sa New York.
Hindi humihinga ang mga investor
habang hinhintay ang ulat mula sa New York stock market.
Pagkabukas pa lang,
bumaba na nang 260 puntos ang Dow Jones,
at papunta na sa isang makasaysayang pagbagsak.
Ang malalaking bentahang ito ay dulot
ng takot na ang pambobomba ng Iran malapit sa Kuwaiti coast
ay hahantong sa malupit na pagganti ng America.
Sa patuloy na pagbagsak ng stock market, pinapayuhang maghanda ang mga trader,
dahil magiging maalog ang paglalakbay.
Tagapagsalin ng Subtitle: Moonnette Maranan